Διερεύνηση του οικονομικού και ενεργειακού οφέλους προγράμματος ενεργειακής αναβάθμισης των στρατιωτικών οικημάτων στο γεωγραφικό διαμέρισμα της Μακεδονίας
Creators: name: Νικολάου, Απόστολος Αριστείδη
Publisher: name: Aristotle University of Thessaloniki
Year: 2017
Subjects: Ενεργειακή Αναβάθμιση
Εξοικονόμηση Ενέργειας
ΤΕΕ-ΚΕΝΑΚ
Energy Upgrading
Energy Saving
TCG-REPB

description: Στην παρούσα διπλωματική εργασία αρχικά παρατίθενται στοιχεία που αφορούν τη συνολική κατανάλωση ενέργειας και την κατανάλωση ενέργειας από τον κτηριακό τομέα σε παγκόσμιο, ευρωπαϊκό και εθνικό επίπεδο. Επιπρόσθετα γίνεται μνεία στο νομοθετικό πλαίσιο ενεργειακής απόδοσης κτηρίων της Ελλάδας και δίνονται στατιστικά στοιχεία σχετικά με την ενεργειακή κατάταξη των δημόσιων κτηρίων, των κτηρίων τριτογενούς τομέα και των κτηρίων που χρησιμοποιούνται ως κατοικίες. Στη συνέχεια μελετάται η ενεργειακή συμπεριφορά εξαώροφης πολυκατοικίας που ανήκει στο Στρατό Ξηράς και βρίσκεται στο κέντρο της Θεσσαλονίκης. Για το σκοπό αυτό χρησιμοποιείται το λογισμικό του ΤΕΕ-ΚΕΝΑΚ, το οποίο, με την εισαγωγή στοιχείων αναφορικά με την κατασκευή και λειτουργία του κτηρίου, παρέχει τη δυνατότητα εξαγωγής αποτελεσμάτων σχετικά με την ενεργειακή κατηγορία, τη συνολική κατανάλωση πρωτογενούς ενέργειας, τις ενεργειακές απαιτήσεις, τις καταναλώσεις ενέργειας-καυσίμων και τις εκπομπές CO2 του υπό εξέταση κτηρίου. Ακολούθως προτείνονται συγκεκριμένες παρεμβάσεις, που καλύπτουν τις απαιτήσεις του Κανονισμού Ενεργειακής Απόδοσης Κτηρίων (ΚΕΝΑΚ) για την κλιματική ζώνη Γ, προκειμένου το υφιστάμενο κτήριο να βελτιώσει την ενεργειακή του απόδοση. Με τα νέα δεδομένα το ενεργειακά αναβαθμισμένο κτήριο βελτιώνει αισθητά την ενεργειακή του κατάταξη, με εμφανή μείωση στις ενεργειακές απαιτήσεις, καταναλώσεις καυσίμων και εκπομπές CO2.Παρόμοια διαδικασία ακολουθείται στο σενάριο ενεργειακής αναβάθμισης μιας πανομοιότυπης πολυκατοικίας με την αρχικώς εξεταζόμενη, η οποία υποθέτουμε ότι ανήκει σε περιοχή της κλιματικής ζώνης «Δ», εν συνεχεία σε περιοχή της κλιματικής ζώνης «Β» και τέλος σε περιοχή της κλιματικής ζώνης «Α», αντί της κλιματικής ζώνης Γ που έχει ήδη μελετηθεί. Για όλες τις παραπάνω περιπτώσεις ενεργειακής αναβάθμισης λαμβάνει χώρα οικονομοτεχνική ανάλυση, η οποία περιλαμβάνει υπολογισμό λειτουργικού κόστους με βάση τις τρέχουσες τιμές των χρησιμοποιούμενων καυσίμων και τις αντίστοιχες καταναλώσεις τους, αξιολόγηση της επένδυσης σε βάθος σαράντα ετών με εφαρμογή του κριτηρίου της καθαρής παρούσας αξίας και ανάλυση ευαισθησίας στις μεταβολές τιμών των καυσίμων και του προεξοφλητικού επιτοκίου. Τέλος, εξετάζεται το ενδεχόμενο ενεργειακής αναβάθμισης όλων των στρατιωτικών οικημάτων που ανήκουν στο γεωγραφικό διαμέρισμα της Μακεδονίας και έχουν κατασκευαστεί πριν το 1980. Από τη συγκεκριμένη μελέτη εξάγονται χρήσιμα συμπεράσματα αναφορικά με τα οικονομικά και ενεργειακά οφέλη, τα οποία αποτυπώνονται αναλυτικά σε πίνακες και διαγράμματα.
description: In the current Master Thesis initially are presented data on total energy consumption and energy consumption from the building sector in Global, European and National levels. In addition, reference is made to the legislative framework for the energy efficiency of buildings in Greece and statistics are provided on the energy classification of public buildings, tertiary buildings and buildings used as dwellings. Following this, the energy behavior of a six-story apartment building, property of the Greek Army, located in the center of Thessaloniki, is being studied. For this purpose, the TCG-REPB (“TEE-KENAK”) software is used which, after import of certain input data regarding the construction and operation of the building the energy category, the total primary energy consumption, the energy requirements, the consumptions fuel and CO2 emissions of the building in question are calculated. Specific interventions are then proposed to meet the requirements of the Building Energy Efficiency Regulation for Climatic Zone C in order to improve the energy performance of the existing building. With the new data, the energy-upgraded building significantly improves its energy rating, with a clear reduction in energy requirements, consumption and CO2 emissions. A similar process is followed in the scenario of energy upgrading an identical apartment building with the original one assuming that it is located in an area of the climate zone 'D', then in an area of the climatic zone 'B' and finally in an area of the climate zone 'A' instead of climate zone C that has already been studied. For all the above cases of energy upgrading a financial and technical analysis takes place, which compromises the calculation of operating costs based on the current prices of fuels used and their respective consumptions as also an evaluation of the investment in a 40 year time period using the net present value criterion and a sensitivity analysis changing the fuel prices and the discount rate. Finally, the possibility of energy upgrading all military buildings located in the Macedonia geographical apartment and constructed before 1980 is examined. This study draws useful conclusions regarding the economic and energy benefits, which are analyzed in tables and charts.